שיחה:צבי פסח פרנק

message: ראיתי לאחרונה בשכונת אחוה שבירושלים  ברחוב ראשית חכמה ששמו קבוע על מקום מושב הרב במזרח בית הכנסת. באיזו תקופה כיהן שם כרב? מנסה - שיחה 20:52, 12 באוקטובר 2009 (IST)
replies: text: הרב פרנק כיהן כרבה של כל ירושלים במשך כ-25 שנים, וכפי שנכתב בערך הוא גר תקופה ניכרת בשכונה אחווה, ומה שראית הוא כנראה בית הכנסת בו נהג להתפלל. נת- ה- - שיחה 23:36, 14 באוקטובר 2009 (IST)
thread_title:  בית מדרשו 

message: הרב יוסף כהן, שערך את ספריו של הרב פרנק לא היה נכדו, אלא היה חתן בתו, בבחינת תלמיד- חבר 
replies: text: נשמע הגיוני, אבל אפשר גם מקור לטענה? נת- ה- - שיחה 17:14, 14 במרץ 2010 (IST)
thread_title: הרב יוסף הכהן

message: הרב יואב אברהם אלטמן יליד רמת גן בנו של דוד אלטמן מראשי בר אילן קרן תל אביב ומכללת נתניה. נולד באותו שבוע שבו נולד  אמנון בזק. הרב אלטמן בחר ברבנות למד בכרם ביבנה ולאחר עבר ללמוד אצל רב אהרון סולובייציק באמריקה.מאוחר יותר קיבל הסמכה לרבנות מהרב דוד פיינשטיין. הרב אלטמן מעורב בנושאי דת במקום מושבו וגם עומל בימים אלו להקים ישיבה בWEST ORANGE NJ גם יש לו אתר באינטר נט RABBIALTMAN.COM אז לכל אלו שנכנסים לכאן ואינם בני משפחה זה לא מתיר להם למחוק בן משפחה הראוי לציון
replies: text: נו, אחרי שבעה שחזורים (שלוו בשתי הודעות בדפי שיחה, שמהן התעלמת), ואחרי שאילצת אותנו לנעול את הערך לעריכת אנונימיים, בשעה טובה אתה מגיע לדף השיחה. התחלה גרועה לטעמי. עברתי שוב על רשימת הנכדים והנינים, והיא כוללת רק בולטים במיוחד, ראשי ישיבות או מי שיש להם ערכים (וגם מי שערך ספרים של הרב שך, אפשר להתווכח עליו). אני לא חושב שאדם שמעורב בנושאי דת במקום מושבו, גם אם יש לו אתר והוא עמל להקים ישיבה, עומד בסטנדרט הזה. בוויקיפדיה מותר גם למי שאינו בן משפחה לערוך, וכשאין הסכמה אין לערוך שינויים. נרו יאיר • שיחה • י"א בטבת ה'תשע"א • 19:37, 18 בדצמבר 2010 (IST)
replies: text: : אם יורשה לי להתערב - אני מסכים איתך באופן כללי, אבל לדעתי אפשר לתהות באותה מידה על הופעתם של צאצאים אחרים בערך הזה, ולדוגמא הרב אמנון בזק. נכון, יש לו ערך בויקיפדיה, אבל גם על זה גופא אני תוהה - קראתי את הערך הזה, לצורך העניין, ואיני רואה בו איזה מפעלות ציבוריים ראויים לציון יותר מהרבה ר"מים אחרים מסוגו (די כנראה בקריטריונים: ר"מ, מחבר ספרים ומפרסם מאמרים. אם כן יש לפחות עשרים או שלושים שעונים כמוהו, ואכתוב את השם הראשון שצץ לי בראש - הרב אברהם וסרמן. נו מילא, הובנה הנקודה). ובקיצור, אם הוא בפנים, איני רואה שום סיבה שגם הרב אלטמן הנזכר (איני מכיר אותו, כנראה מפני שאני חי בארץ ישראל. אולי זה כל ההבדל בינו לבין הרב בזק? או שיש לך נימוק אחר מלבד שלא מכירים אותו כאן בארץ?) לא יהיה בפנים, ודאי איני רואה זאת עניין לפתוח עליו מלחמות עריכה. --31.44.129.202 23:06, 1 במאי 2011 (IDT)
replies: text: :: אם ייכתב ערך על הרב אלטמן אני מעריך שיתנהל דיון על חשיבותו. אם יצלח הערך את הדיון (ובזה אני מסופק) - בהחלט יהיה מקום להזכירו גם כאן. לדעתי הרב וסרמן בולט פחות מהרב בזק, ושניהם בולטים יותר מהרב אלטמן. לא בגלל מקום מושבם. יש הבדל בין ר"מים בולטים בישיבות גבוהות (שהם גם מחברי ספרים, עורכי עלוני פרשת שבוע בולטים וכך הלאה) לבין מי שעמל להקים ישיבה, גם אם כבר יש לו אתר. נרו יאיר • שיחה • כ"ז בניסן ה'תשע"א • 23:09, 1 במאי 2011 (IDT)
thread_title:  הרב אלטמן 

message: משתמש כבד מחק את המידע בנימוק: "אין להכתים ערך אנציקלופדי של אדם בהאשמה כה חמורה שהועלתה עשור אחר מותו בידי סופר פופולרי. אפשר להביאה בערך של מיכאל בר זוהר."
נעזוב הפרדוקס של שימוש בטיעון: "פופולרי", הרומז שבר-זוהר כתב את מה שכתב על הרב פרנק על מנת למכור יותר ספרים. הרי אם בר-זוהר היה סופר אזוטרי, משתמש כבד היה טוען שבשל כך, אי אפשר להסתמך על דבריו.
האם משתמש כבד מתכוון ברצינות שאפשר להביא את המידע בערך מיכאל בר-זוהר? מה ההיגיון בכך? בר-זוהר כתב עשרות ספרים. בכל אחד מהם מצויים אלפי פריטי מידע מעניינים. האם לכולם מקום בערך מיכאל בר-זוהר? . יש כאן אינפורמציה על הרב, המובאת בשם אומרה. מה הבעייה? שושושושון - שיחה 11:04, 6 במאי 2013 (IDT)
replies: text: אני מסכים שאין להביא זאת בערך של בר זוהר, אבל זה הרי לא הדיון. לשאלתך "מה הבעיה", התשובה ברורה: לא מדובר ב"אינפורמציה" תמימה, מדובר בהאשמה חמורה שמעלה סופר שנים לאחר פטירת האדם, ללא מקור כלשהו ומבלי שיש למבוקר דרך כלשהי להתגונן מפניה. יש פה בעיה. נרו יאיר • שיחה • כ"ו באייר ה'תשע"ג • 11:46, 6 במאי 2013 (IDT)
replies: text: :מדוע "ללא מקור כלשהו" ? וממתי אנחנו בויקיפדיה בולשים אחרי המקורות של המקורות שלנו? שושושושון - שיחה 11:56, 6 במאי 2013 (IDT)
replies: text: ::אין לכלול בערך של מושא ביקורת ביקורת שלא עוררה פולמוס משמעותי. לדוגמא המקום להצגת טענותיו של אמנון יצחק כלפי בנימין זאב הרצל הוא בערך של הראשון. אם טענתו של מיכאל בר-זוהר למעורבות בפלילים של הרב פרנק אינה טענה משמעותית עבורו אלא סתם משהו שהוא כתב איפשהו בשביל להוסיף נופך לאחד המותחנים שלו (לא בדקתי), ודאי שגם בערך שלו אין להציג אותה. בברכה, משתמש כבד - 12:27, 06/05/13
replies: text: :::כמדומני שחלק מחברי המחתרת עדיין חיים בינינו, למה לא לשאול אותם לגבי דמויות דתיות שתמכו בפעילות המחתרת? נת- ה- - שיחה 14:16, 6 במאי 2013 (IDT)
replies: text: ::::שושושושון, בוא ננסה רגע תרגיל הפוך. ניתן לספק מאות מקורות מן התקשורת החרדית לכך שכל מטרתם של ראשי הציונות מתחילתה הייתה רק לעקור את התורה ולבולל את היהודים וכך הלאה. האם גם ביחס למקורות כאלה כבסיס להוספות בערכים תשאל "ממתי אנחנו בויקיפדיה בולשים אחרי המקורות של המקורות שלנו?", או שכאן תסכים אתי שזו תהיה היתממות? נרו יאיר • שיחה • כ"ו באייר ה'תשע"ג • 14:28, 6 במאי 2013 (IDT)
replies: text: :::::בהמשך לדברי נת- ה-, יש הבדל בין ייחוס כוונות לאנשים, שדי קשה להוכיח, לבין מתן אישור או ברכה, שהוא מעשה עם ניראות, ויש לו עדים. שושושושון - שיחה 14:34, 6 במאי 2013 (IDT)
replies: text: ::::::אין לך בינתיים רבע עד לגבי הרב פרנק, ומאידך התקשורת החרדית (וגם ספרים רבים) מפרטים כמובן גם מעשים רבים, ואפילו לא כאלה שנעשו בסתר ובמחתרת. האם את אלה תקבל ללא פקפוק, שהרי אין לבלוש אחר המקורות?! נרו יאיר • שיחה • כ"ו באייר ה'תשע"ג • 14:39, 6 במאי 2013 (IDT)
replies: text: :::::::כל מקרה לגופו. חסרים בויקיפדיה ערכים המסתמכים על תקשורת חרדית? שושושושון - שיחה 14:50, 6 במאי 2013 (IDT)
replies: text: ::::::::אין טעם להתחמק. אני מדבר על האשמות במעשים חמורים, פליליים, שמישהו כותב איפשהו ללא אסמכתא. כמו במקרה הזה. נרו יאיר • שיחה • כ"ו באייר ה'תשע"ג • 14:53, 6 במאי 2013 (IDT)
replies: text: :::::::::שוב, מדוע אתה קובע: "ללא אסמכתא" ? שושושושון - שיחה 15:07, 6 במאי 2013 (IDT)
replies: text: ::::::::::השאלה אינה עליי. אם יש אסמכתא אנא הצג אותה. לחסוך לך זמן: בר זוהר לא מציג אסמכתא. נרו יאיר • שיחה • כ"ו באייר ה'תשע"ג • 17:30, 6 במאי 2013 (IDT)
thread_title: נתן את ברכתו לכל פעולות [[ברית הקנאים]]

message: נרו יאיר לא הבנתי למה הושמעה העריכה האחרונה בענין יחסו לגיוס בנים ובנות לצבא וחשיבות לאומי בן ריכב - שיחה 11:52, 20 ביוני 2019 (IDT)
replies: text: כבר מפורט  בערך: "... לעומת היתרים אלו, התנגד הרב פרנק בתוקף לגיוס בני הישיבות, מתוך אמונה כי לימוד התורה מגן ומסייע לכוחות הלוחמים ... נאבק בחריפות רבה בחוק גיוס חובה לבנות, וגם בחוק השירות הלאומי לבנות, מחשש להשפעה שלילית על הבנות. בפסק דין שעליו חתם עם הרב זליג ראובן בנגיס, הרב איסר זלמן מלצר והרב דב בריש ווידנפלד נקבע כי גיוס ושירות לאומי לבנות הם אבזרייהו דגילוי עריות, שדינה הוא יהרג ואל יעבור". מה לא מספק אותך בניסוח הקיים? צור החלמיש - שיחה 12:17, 20 ביוני 2019 (IDT)
replies: text: :להגיד שהתנגד לגיוס בנות זה בערך כמו להגיד שהתנגד לחילול שבת. אם נאבק במיוחד דווקא על כך - זה מצדיק אזכור. נרו יאיר • שיחה • י"ז בסיוון ה'תשע"ט • 12:44, 20 ביוני 2019 (IDT)
replies: text: ::הרב פרנק בהחלט "נאבק במיוחד דווקא על כך". על זה אריכות מיוחדת בספר "גאון ההוראה" ובעוד מקורות. צור החלמיש - שיחה 12:52, 20 ביוני 2019 (IDT)
replies: text: :::לא התווכחתי על זה, הסברתי מה הפריע לי בניסוח של בן ריכב. נרו יאיר • שיחה • י"ז בסיוון ה'תשע"ט • 17:02, 20 ביוני 2019 (IDT)
thread_title:  יחסו לגיוס 

message: פראנק כותבים עם האות א'. מוסמך ובדוק. 2A02:14F:80:52B7:6C54:983C:5714:9C95‏ 00:36, 26 בנובמבר 2023 (IST)
thread_title:  משוב מ-25 בנובמבר 2023 

message: היו לו 14 ילדים. מופיעים שם רק 11. אני לא יודע את שמות כל ילדיו, אבל כדאי שמישהו ישים לזה לב. ‫147.235.212.63‬ ‫147.235.212.63‬ 19:41, 2 במרץ 2024 (IST)
replies: text: כנראה ששמות כל ילדיו אינם יודעים. בברכה בן-ימין ⁃ שיחה 21:39, 2 במרץ 2024 (IST)
thread_title:  ילדיו